## Odluka o izvršenju naloga za plaćanje iz sredstava na računima platitelja koji se vode u različitim ovlaštenim organizacijama

### NN 68/2001 (27.7.2001.), Odluka o izvršenju naloga za plaćanje iz sredstava na računima platitelja koji se vode u različitim ovlaštenim organizacijama

# Hrvatska narodna banka

1148

Na temelju članka 39. stavka 2. pod i) Zakona o Hrvatskoj narodnoj banci
(»Narodne novine«, broj 36/2001) i članka 36. stav­ka 1. točka 12. Zakona o
platnom prometu u zemlji (»Narodne novine«, broj 27/93 i 97/2000) guverner Hrvatske
narodne banke donio je

## ODLUKU

### o izvrŠenju naloga za plaĆanje iz sredstava na raČunima platitelja koji se vode u razliČitim ovlaŠtenim organizacijama

Članak 1.

Ovom se odlukom uređuje izvršenje naloga za plaćanje iz sredstava na računima
poslovnog subjekta koji se vode u različitim ovlaštenim organizacijama.

Članak 2.

Nalozi za plaćanje, u smislu ove odluke, jesu nalozi za plaćanje
zakonskih obveza i javnih prihoda, nalozi za naplatu vrijednosnih papira i
instrumenata osiguranja plaćanja te nalozi s naslova izvršenja sudskih odluka i
drugih ovršnih isprava (u daljnjem tekstu: osnove za plaćanje).

Ovlaštena organizacija, u smislu ove odluke, jest banka, štedionica i
Zavod za platni promet.

Poslovni subjekt, u smislu ove odluke, jest pravna osoba i fizička osoba
koja obavlja djelatnost sukladno propisima.

Računi poslovnog subjekta koji su otvoreni u različitim ovlaštenim
organizacijama, utvrđuju se uvidom u Jedinstveni registar računa poslovnih
subjekata (u daljnjem tekstu: Jedinstveni registar računa).

Članak 3.

Nalozi za plaćanje zakonskih obveza i javnih prihoda, vrijednosni
papiri, instrumenti osiguranja plaćanja, sudske odluke i druge ovršne isprave
te nalozi za naplatu po navedenim osnovama trebaju glasiti na teret računa
platitelja koji je, u skladu s Odlukom o uvjetima i načinu otvaranja računa kod
ovlaštenih organizacija, određen za izvršenje i evidentiranje neizvršenih
osnova za plaćanje.

Članak 4.

Osnovu za plaćanje izvršava ovlaštena organizacija koja vodi račun
platitelja za izvršenje i evidentiranje neizvršenih osnova za plaćanje, na
teret toga računa.

Ukoliko na računu platitelja za izvršenje i evidentiranje neizvršenih
osnova za plaćanje nema dovoljno sredstava, ovlaštena organizacija iz stavka 1.
ovoga članka izvršava osnovu za plaćanje iz sredstava na svim računima
platitelja koji su otvoreni u toj ovlaštenoj organizaciji u skladu sa Zakonom o
platnom prometu u zemlji, ako propisima nisu izuzeta od izvršenja, na takav način
da sredstva s drugih računa platitelja prenosi na račun za izvršenje i
evidentiranje neizvršenih osnova za plaćanje. Prijenos sredstava s pojedinih računa
obavlja se redoslijedom koji je odredio platitelj, a ako platitelj nije odredio
redoslijed, određuje ga ovlaštena organizacija.

Članak 5.

U nedostatku sredstva za izvršenje
osnove za plaćanje, ovlaštena organizacija iz članka 4. stavka 1. ove odluke:

- osnovu za plaćanje izvršava
djelomično do visine pokrića sredstava na računu platitelja;

- blokira sve račune
platitelja u toj ovlaštenoj organizaciji i priljev sredstava s tih računa
prenosi na račun za izvršenje i evidentiranje neizvršenih osnova za plaćanje;

- mijenja podatak o blokadi
računa platitelja u Jedinstvenom registru računa;

- isti dan dostavlja zahtjev
drugim ovlaštenim organizacijama za blokadu računa platitelja koji se vode u
tim ovlaštenim organizacijama u skladu sa Zakonom o platnom prometu u zemlji.
Zahtjev za blokadu računa platitelja dostavlja se putem Nacionalnog klirinškog
sustava (NKS) ili drugim brzim načinom dostave podataka dogovorenim između ovlaštenih
organizacija, a sadrži ove podatke: matični broj platitelja, naziv platitelja i
broj računa platitelja za izvršenje i evidentiranje neizvršenih osnova za plaćanje.

Članak 6.

Nakon izvršenja svih osnova
za plaćanje na računu platitelja, ovlaštena organizacija iz članka 4. stavka 1.
ove odluke:

- deblokira račune platitelja
koji se vode u toj ovlaštenoj organizaciji;

- mijenja podatak o blokadi
računa platitelja u Jedinstvenom registru računa;

- drugim ovlaštenim
organizacijama, isti dan, dostavlja obavijest o deblokadi računa platitelja
koji se vode u tim ovlaštenim organizacijama. Obavijest o deblokadi računa
platitelja dostavlja se putem NKS-a ili drugim brzim načinom dostave podataka
dogovorenim između ovlaštenih organizacija, a sadrži ove podatke: matični broj
platitelja i naziv platitelja.

Članak 7.

Druga ovlaštena organizacija
dužna je odmah postupiti po zahtjevima ovlaštene organizacije iz članka 5. i 6.
ove odluke, i to:

- blokirati račune platitelja
koji se vode u toj ovlaštenoj organizaciji i promijeniti podatak o blokadi računa
platitelja u Jedinstvenom registru računa;

- nakon primitka obavijesti o
prestanku blokade deblokirati račune platitelja i promijeniti podatak o blokadi
računa platitelja u Jedinstvenom registru računa.

Platitelj daje naloge za
prijenos sredstava s blokiranih računa iz stavka 1. alineje 1. ovoga članka na
njegov račun za izvršenje i evidentiranje neizvršenih osnova za plaćanje. Na
osnovi toga naloga ovlaštena organizacija iz stavka 1. ovoga članka prenosi
sredstva s blokiranih računa platitelja, koji se vode u toj ovlaštenoj
organizaciji, na njegov račun za izvršenje i evidentiranje neizvršenih osnova
za plaćanje.

Članak 8.

Nalog za naplatu mjenice izvršava
ovlaštena organizacija koja vodi račun platititelja za izvršenje i
evidentiranje neizvršenih osnova za plaćanje, na način kako je to uređeno u člancima
4. i 5. ove odluke. Zahtjev za blokadu računa platitelja iz članka 5. stav­ka
1. alineje 4. ove odluke sadrži još i podatke: nalog po mjenici i iznos
nedostajućih sredstava za izvršenje naloga.

Druga ovlaštena organizacija
dužna je odmah postupiti po zahtjevu ovlaštene organizacije iz stavka 1. ovoga članka,
i to:

- blokirati račune platitelja
koji se vode u toj ovlaštenoj organizaciji i promijeniti podatak o blokadi računa
platitelja u Jedinstvenom registru računa,

- svojim nalogom prenijeti
sredstva s blokiranih računa platitelja na njegov račun za izvršenje i
evidentiranje neizvršenih osnova za plaćanje do iznosa navedenog u zahtjevu za
blokadu računa platitelja.

Nakon izvršenja naloga za
naplatu mjenice odnosno nakon isteka roka za naplatu mjenice, ovlaštena
organizacija iz stavka 1. ovoga članka postupa prema članku 6. ove odluke.

Druga ovlaštena organizacija,
nakon primitka obavijesti o prestanku blokade računa, deblokira račune
platitelja i mijenja podatak o blokadi računa platitelja u Jedinstvenom
registru računa.

Članak 9.

Ako osnova za plaćanje glasi
na teret drugog računa platitelja, a ne na teret računa platitelja za izvršenje
i ešava sudsku odluku koja nije pravomoćna. Tu odluku, kao i sve naknadno
primljene sudske obavijesti u svezi s tom odlukom, dostavlja na izvršenje ovlaštenoj
organizaciji koja vodi račun platitelja za izvršenje i evidentiranje neizvršenih
osnova za plaćanje. Istodobno ovlaštena organizacija o tome obavještava sud
koji je donio odluku.

Neizvršene osnove za plaćanje
iz stavka 1. i 2. ovoga članka izvršavaju se na način propisan člancima 4., 5.,
6., 7. i 8. ove odluke.

Članak 10.

Ako u Jedinstvenom registru
računa poslovnih subjekata ni jedan račun platitelja nema oznaku računa za izvršenje
i evidentiranje neizvršenih osnova za plaćanje ili ako više računa platitelja
ima takvu oznaku, ovlaštena organizacija koja je primila osnovu za plaćanje:

- izvršava osnovu za plaćanje
do iznosa pokrića sredstava na računima platitelja koji se vode u toj ovlaštenoj
organizaciji**.** Ovlaštena organizacija ne izvršava sudsku odluku koja nije
pravomoćna;

- u nedostatku sredstava za
izvršenje osnove za plaćanje u cijelosti blokira račune platitelja u toj ovlaštenoj
organizaciji. Isti dan dostavlja zahtjev drugim ovlaštenim organizacijama za
blokadu računa platitelja koji se vode u tim ovlaštenim organizacijama. Zahtjev
za blokadu računa platitelja sadrži matični broj platitelja i naziv platitelja.
Ovlaštena organizacija, koja primi zahtjev za blokadu računa platitelja, dužna
je po istome postupiti;

- izvješćuje Hrvatsku narodnu
banku da nije moguće utvrditi račun platitelja za izvršenje i evidentiranje
neizvršenih osnova za plaćanje;

- dogovorno s drugim ovlaštenim
organizacijama, utvrđuje koji je račun platitelja određen za izvršenje i
evidentiranje neizvršenih osnova za plaćanje.

 Nakon utvrđivanja računa
platitelja za izvršenje i evidentiranje neizvršenih osnova za plaćanje, ovlaštene
organizacije postupaju na način propisan člancima 4., 5., 6.,7.,8. i člankom
9. stavkom 2. ove odluke.

Članak 11.

Osnovu za plaćanje koja na
dan primitka nije izvršena ili je izvršena djelomično, ovlaštena organizacija
koja vodi račun platitelja za izvršenje i evidentiranje neizvršenih osnova za
plaćanje, evidentira u evidenciju neizvršenih osnova za plaćanje, ako propisima
nije drukčije određeno.

Evidencija neizvršenih osnova
za plaćanje vodi se za svaki poslovni subjekt i sadrži slijedeće podatke:

1. Naziv poslovnog subjekta

2. Matični broj poslovnog
subjekta

3. Broj računa za izvršenje i
evidentiranje neizvršenih osnova za plaćanje

4. Vrijeme zaprimanja osnove
za plaćanje (datum, sat i minuta)

5. Naziv izdavatelja, naziv i
broj osnove za plaćanje

6. Naziv i broj računa
primatelja sredstava

7. Iznos na koji glasi osnova
za plaćanje

8. Datum i iznos djelomičnog
izvršenja

9. Datum i iznos konačnog
izvršenja

Ovlaštena organizacija može,
za svoje potrebe, u evidenciji neizvršenih osnova za plaćanje voditi i druge
podatke.

Članak 12.

Osnove za plaćanje izvršavaju
se prema redoslijedu izvršenja, u skladu s propisima. Osnove za plaćanje koje
se nalaze u istom redoslijedu, izvršavaju se redom kojim su evidentirane u
evidenciji neizvršenih osnova za plaćanje.

Članak 13.

Ova odluka stupa na snagu osmog dana od dana objave u »Narodnim
novinama«, a primjenjuje se od početka rada Jedinstvenog registra računa
poslovnih subjekata.

O.br: 190-020/07-01/ŽR

Zagreb, 19. srpnja 2001.

            Guverner
Hrvatske narodne banke
 **dr. Željko Rohatinski,** v. r.

if !supportEmptyParas endif

Odluka, NN 68/2001-1148